Upmalas madara

Upmalas madara (Galium rivale) ir augu suga rubiju dzimtas madaru ģintī. Savvaļā tā sastopama Eiropas austrumos, tostarp nereti sastopama Latvijā, un Rietumāzijā. Šī madara aug upju un ezeru mitros krastos un palienes krūmājos.

 Morfoloģija 
Upmalas madara ir daudzgadīgs, 50—100 cm garš lakstaugs ar pacilu, četršķautņainu un izteikti zarojošu stublāju.

Lapas ir izvietotas neīstos mieturos pa 8, tās ir šauri lancetiskas vai lineāras, aptuveni 1,5—3,5 cm garas un 0,2—0,4 cm platas. Lapas plātnes virspuse ir spīdīga, tās mala ir ar asiem dzelonīšiem un lapas gals ir dzeloņsmails.

Ziedi ir skarveidīgā ziedkopā. Zieda vainags ir dzeltenbalts un dalīts 4 daļās. Vainaga stobriņš ir īsāks nekā apmale. Auglis ir kails, aptuveni 0,12—0,15 cm liels divu skaldeņu (riekstiņu) kopauglis. Zied no jūnija līdz septembrim.

 Atsauces 

 Ārējās saites 

Kategorija:Madaras
Kategorija:Rubiju dzimta
Kategorija:Genciānu rinda
Kategorija:Latvijas flora